Niyrołz1 nōm sie zachce na gibko2 czego słodkego, a niy mogymy już paczeć na szokolada i kupne ciastka- wtedy moge nōm sie przidać tyn recept3. Jake banany to na zicher4 Wōm tam kaj leżōm na byfeju5, a ta reszta składnikōw to już niy je żołdyn6 problym.
Co potrza?
Ciasto:
2 jajca
50 g masła
50 g cukru
4 banany
skōrka otartoł ze jednyj citrōłny7
sok ze poły citrōłny
1,5 szklōnki mōnki pszynnyj
1 łeżeczka sody oczyszczōnyj
Posypka:
4 łeżki mōnki
4 łeżki cukru
2 łeżki masła
Banany zblyndujcie ze sokym ze citrōłny. Masło łozpuście8 we jakim gorczku9. Jajca ubijcie ze cukrym. Dociepcie10 do nich potyn otartoł skōrka ze citrōłny, mōnka, soda, łozpuszczōne masło, zblyndowane banany i wszyjsko fajnie wymiyszejcie.
Dejcie ciasto do forymek na babeczki – tak ze 2/3 wysokości.
Składniki posypki dobrze wyrōbcie i dejcie ji trocha na wiyrch kołżdyj babeczki.
Bratruła11 łozgrzyjcie na 180 stopni i wrojście tam babeczki na 30-40 minut. Dejcie pozōr12, żeby Wōm sie niy przipołlōły13. Posypka moł sie zrobić yno leko14 złotawoł.
Smacznego 🙂
1czasem
2szybko
3przepis
4na pewno
5kredensie
6żaden
7cytryny
8rozpuśćcie
9garnuszku
10dorzućcie
11piekarnik
12uważajcie
13przypaliły
14lekko
szl_Latn szl_Latn szl_Latn slv_Latn pol_Latn ltg_Latn min_Latn szl_Latn szl_Latn szl_Latn szl_Latn hrv_Latn szl_Latn pol_Latn pol_Latn szl_Latn szl_Latn szl_Latn szl_Latn pol_Latn pol_Latn pol_Latn pol_Latn szl_Latn lim_Latn pol_Latn tuk_Latn pol_Latn knc_Latn srd_Latn lvs_Latn pol_Latn pol_Latn szl_Latn